### | | | | --- | --- | | | | | --- | | **Teknik- og Miljøudvalget** 6. oktober 2016 Sagsnr. 710-2013-8250 Dok.nr. 710-2016-276214 Boris Jørgensen | | 95.                 Lokalplan nr. 355, Centerområde i [adresse] og tillæg nr. 20 til Kommuneplan 13 - Åbent

###

|  |  |
| --- | --- |
| Tidl. politisk behandling | BY, 31.05.16, pkt. 105 |
| Forventet sagsgang | TM-U, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag vurdere høringssvar og beslutte
det endelige indhold i ”Lokalplan nr. 355 – Centerområde i [adresse] og tillæg nr.
20 til Kommuneplan 13”.

Formålet med lokalplanen er at åbne mulighed for at opføre en
dagligvarebutik på max. 1.200 m² og seks tæt-lave boliger eller etageboliger
centralt i [adresse]. [adresse] ønsker med udgangspunkt i ”Helhedsplan for
centerområde i [adresse]” at styrke de bymæssige funktioner, der findes i [adresse] i
dag, med et godt handelsmiljø og gode byrum.

Lokalplanområdet ligger inden for ”Helhedsplan for centerområde
i [adresse]” og lokalplanen er i overensstemmelse med intentionerne i
helhedsplanen.

Lokalplanforslaget har været fremlagt i offentlig høring i
perioden 6. juni til 1. august 2016. Lokalplanforslaget er vedlagt som bilag 1.

[adresse] har indsendt
et høringssvar. Høringssvaret er beskrevet i bilag 2 sammen med Teknik og
Kulturs kommentarer og indstilling. Den fulde ordlyd af høringssvarene fremgår
af bilag 3.

**VURDERING**

Der er i høringsperioden modtaget høringssvar fra [adresse]
Landsbyråd, der har to kommentarer til lokalplanforslaget.

· Landsbyrådet arbejder sammen med andre foreninger i [adresse] på at
få opstillet en informationstavle i stil med den, der er opstillet i Thorsø.
Landsbyrådet foreslår, at lokalplanen skal give mulighed for at opstille en
informationstavle med en højde på op til to meter.

· Landsbyrådet påpeger, at niveauplanet for boligerne i delområde
II ligger 73 cm højere end nabogrunden (Skolevej 8) og foreslår, at terrænet i
lokalplanområdet bringes i niveau med nabogrunden af hensyn til den tilladte
bygningshøjde, der fastsættes ud fra en fastlagt kote i delområdet.

Efter en nærmere vurdering giver høringssvaret ikke
anledning til, at Teknik og Kultur foreslår ændringer i den endelige udgave af
lokalplan nr. 355 og tillæg nr. 20 til Kommuneplan 13.

Erhvervsstyrelsen har rettet telefonisk henvendelse og bedt
om, at det maksimale bruttoetageareal for butikken på 1.000 m² præciseres i
både lokalplanens redegørelse og rammen i kommuneplantillægget.
Erhvervsstyrelsen ønsker, at den maksimale størrelse på det butiksareal, der
kan tillades jf. kommuneplanens retningslinjer, tydeligt fremgår af
lokalplanen.

Præciseringen vil indgå som en redaktionel rettelse i den
endelige udgave af lokalplan og kommuneplantillæg.

**ØKONOMI**

Lokalplanen forventes realiseret gennem privat udstykning
og bebyggelse, og medfører derfor ikke udgifter for Favrskov Kommune.

**INDDRAGELSE**

Lokalplanforslaget og kommuneplantillægget har været
fremlagt i offentlig høring i perioden 6. juni til 1. august 2016.

Teknik og Kultur har tidligere i forløbet holdt møde med
projektudviklerne, naboerne til lokalplanområdet og repræsentanter for [adresse]
Landsbyråd.

**INDSTILLING**

Direktøren for Teknik og Kultur
indstiller til Byrådet:

1. At forslag til ”Lokalplan nr. 355 - centerområde i [adresse] og tillæg nr.
20 til Kommuneplan 13” vedtages endeligt med redaktionelle rettelser, jf.
Erhvervsstyrelsens kommentarer.

**BESLUTNING**

**Bilag**

|  |  |
| --- | --- |
| 1) Forslag til "Lokalplan nr. 355 - Centerområde i [adresse] og tillæg nr. 20 til Kommuneplan 13" | 710-2016-162443 |
| 2) Vurdering af høringssvar | 710-2016-276397 |
| 3) Indsendte høringssvar | 710-2016-276972 |